钦定古今图书集成/方舆汇编/边裔典/第058卷 > 宋
## 钦定古今图书集成/方舆汇编/边裔典/第058卷 > 宋

### 太祖开宝八年秋七月西天东印土王子穰结说啰来朝

按《宋史太祖本纪》云云。按《天竺传》：“天竺国旧名身
毒，亦曰摩伽陀，复曰婆罗门。俗宗浮图道，不饮酒食
肉。汉武帝遣使十馀辈，间出西南，指求身毒，为昆明
所闭，莫能通。至汉明帝梦金人，于是遣使天竺问佛
道法，由是其教传于中国。梁武帝、后魏宣武皆来贡
献。隋炀帝志通西域，诸国多有至者，唯天竺不通。唐
贞”观以后，朝贡相继。天授中，五天竺王并来朝献。干
元末，河陇陷没，遂不复至。周广顺三年，西天竺僧萨
满多等十六族来贡名马。乾德三年，沧州僧道圆自
西域还，得佛舍利一、水晶器、贝叶梵经四十夹来献。
道圆晋天福中诣西域，在涂十二年，住五印度凡六
年。五印度，即天竺也。还经于阗，与其使偕至。太祖召
问所历风俗，山川道里，一一能记。四年，僧行劝等一
百五十七人诣阙上言，“愿至西域求佛书。”许之。以其
所历甘、沙、伊、肃等州，焉耆、龟兹、于阗、割禄等国，又历
布路沙、加湿弥罗等国，并诏谕其国，令人引导之。开
宝后，天竺僧持梵夹来献者不绝。八年冬，东印度王
子穰结说啰来朝贡天竺之法。国王死，太子袭位，馀
子皆出家为僧，不复居本国。有曼殊室利者，乃其王
子也，随中国僧至焉。太祖令馆于相国寺。善持律，为
都人之所倾向，财施盈室，众僧颇嫉之，以其不解《唐
言》，即伪为奏，求还本国，许之。诏既下，曼殊室利始大
惊恨。众僧谕以诏旨，不得已，迟留数月而后去，自言
“诣南海”附贾人船而归，终不知所适。

### 太宗太平兴国七年益州僧光远至自天竺以其王没徙曩表来上

按《宋史太宗本纪》，不载按《天竺传》：太平兴国七年，
益州僧光远至自天竺，以其王没徙曩表来上。上令
天竺僧施护译云：“近闻支那国内有大明王，至圣至
明，威力自在。每惭薄幸，朝谒无由，遥望支那起居，圣
躬万福。光远来，蒙赐金刚吉祥无畏坐释迦圣像袈
裟一事，已披挂供养。伏愿支那皇帝福慧圆满，寿命
延长，常为引导一切有情，生死海中渡诸沈溺。今以
释迦舍利，附光远上进。”又译其国僧，统表词意亦与
没徙曩同。施护者，乌埙曩国人，其国属北印度。西行
十二日至乾陀罗国，又西行二十日至曩誐啰贺啰
国，又西行十日至岚婆国，又西行十二日至誐惹曩
国，又西行至波斯国，得西海。自北印度行百二十日
至中印度。《中印度》西行三程至呵啰尾国，又西行十
二日至未曩啰国，又西行十二日至钵赖野迦国，又
西行六十日至迦啰挐俱惹国，又西行二十日至摩
啰尾国，又西行二十日至乌然泥国，又西行二十五
日至啰啰国，又西行四十日至苏啰茶国，又西行十
一日至西海。自中印度“行六月程至南印度，又西行
九十日，至供迦拏国，又西行一月至海，自南印度南
行六月程得南海。”皆施护之所述云。

太平兴国八年，僧法遇自天竺取经回，遇“天竺僧弥
摩罗失黎语不多附表愿至中国译经”，许之。

按《宋史太宗本纪》，不载按《天竺传》：“八年，僧法遇自
天竺取经回，至三佛齐，遇天竺僧弥摩罗失黎语不
多令，附表愿至中国译经，上优诏召之。法遇后募缘

国主赞怛罗、西天王子谟驮仙书以遣之。”

### 雍熙二年冬十月以天竺僧天息灾施护法天并为朝请大夫

按：《宋史太宗本纪》云云。

雍熙四年。卫州僧辞澣自西域还。奉北印度王书来
按《宋史太宗本纪》。不载按《天竺传》。“雍熙中卫州僧
辞澣自西域还。与胡僧密坦罗。奉北印度王及金刚
坐王那烂陀书来。”又有婆罗门僧永世与波斯外道
阿里烟同至京师。“永世自云本国名利得。国王姓牙
罗五得。名呵喏伱缚。衣黄衣。戴金冠。以七宝为饰。出
乘”象，或有舆以音乐，螺钹前导。多游佛寺，博施贫乏。
其妃曰摩诃伱，衣大䌷缕金红衣。岁一出，多所振施，
人有冤抑，侯王及妃出游，即迎随伸诉。署国相四人，
庶务并委裁制。五谷、六畜、果实，与中国无异。市易用
铜钱，有文漫圆径，如中国之制，但实其中心，不穿贯
耳。其国东行，经六月至大食国，又二月至西州，又三
月至夏州。《阿里烟》自云：“本国王号黑衣，姓张名哩没，
用锦彩为衣，每游猎三二日一还国，署大臣九人治
国事，无钱货，以杂物贸易。”其国东行，经六月，至婆罗
门。

### 至道二年秋八月有天竺僧随舶至海岸

按《宋史太宗本纪》，不载按《天竺传》，“至道二年八月，
有天竺僧随舶至海岸，持帝锺、铃、杵、铜铃各一、佛像
一躯、贝叶梵书一夹与之”，语不能晓。

### 仁宗天圣二年秋天竺有僧来献梵经

按《宋史仁宗本纪》。不载按《天竺传》。“天圣二年秋九
月。西印度僧爱贤智信护等来献梵经。各赐紫方袍
束帛。”

天圣五年，僧法吉祥等献梵书。

按《宋史仁宗本纪》。不载按《天竺传》。“天圣五年二月。
僧法吉祥等五人。以梵书来献。赐紫方袍。”

### 景祐三年僧善称等进梵经佛骨佛像

按《宋史仁宗本纪》。不载按《天竺传》。“景祐三年正月。
僧善称等九人。贡梵经佛骨及铜牙菩萨像。赐以束
帛。”